सोजत रोड में 36 घंटे तक चलेगा संगीतमय रामायण पाठ
कस्बेमें शनिवार सुबह आठ बजे से श्री सुंदरकांड मंडल के तत्वावधान में आयोजित अखंड रामायण पाठ के आयोजन को लेकर सभी तैयारियां पूरी कर ली गई है। आयोजन में क्षेत्र के संत,महंत सैकड़ों मानस प्रेमी भाग लेंगे। मंडल के अध्यक्ष दिनेश सोनी ने बताया कि 36 घंटे के संगीतमय अखंड रामायण पाठ धार्मिक अनुष्ठान में अजमेर,फुलेरा,किशनगढ़,ब्यावर,पाली,मारवाड़ जंक्शन सहित जगह-जगह से रामायण मंडल भाग लेंगे। कार्यक्रम का शुभारंभ शनिवार सुबह 7.30 बजे स्थानीय सिद्घी विनायक मंदिर से रामायण पोथी शोभायात्रा के साथ होगा। शोभायात्रा मरलेचा भवन पहुंचने के बाद पंडितों के मंत्रोच्चारण के बीच रामायण पाठ प्रारंभ होगा। आयोजन को लेकर सुंदरकांड मंडल सदस्यों मानस प्रेमियों में उत्साह है। आयोजन स्थल पर सजावट श्रीराम दरबार झांकी के सजावट का कार्य पूरा कर लिया गया है। साथ ही घर-घर जाकर आमंत्रण पत्र बांटे गए हैं। पाठ का समापन रविवार सायं आठ बजे होगा। गौरतलब है कि सुंदरकांड मंडल सोजत रोड प्रतिवर्ष दिसम्बर माह में यह आयोजन करता रहा है। मंडल के दिनेश सोनी, रामसिंह, किशोरसिंह, अशोक टेलर, गजेंद्र सोनी, करणसिंह, ज्ञानदास, दाउदयाल व्यास, अनिल शर्मा सहित कार्यकर्त्ता तैयारियों में लगे हुए हैं।
hin_Deva hin_Deva